Maroela Media Top 20 24 November 2014Hier is Maroela Media se Top 20 vir vandeesweek. Daar is 13 liedjies wat styg, vyf wat daal en twee nuwelinge, wat beteken dat daar ‘n nuwe nr. 1-treffer is. Dewald Wasserfall neem die eerste plek oor met Gebore om te lewe. Laurika Rauch se treffer As ek eendag oud is, sak uit, maar haar nuwe een, Murg en been, tree in die 19de plek toe. Die ander nuweling is Cordelia se nuwe treffer, Mal in jou kop. Burgerd en Zita sak vanuit die 12de plek uit met Jy is my rede. Nadat Emo Adams verlede week amper uitgesak het, herstel sy jongste treffer, Is duidelik deur vier plekke te styg, terwyl Kurt Darren vyf plekke daal met Cowboys en crooks.